አወዛጋቢው የንግድ ምክር ቤቱ ጠቅላላ ጉባዔ ሳይካሄድ ቀረ
ለአንጋፋው የአዲስ አበባ ንግድና ዘርፍ ማኅበራት ምክር ቤት በድጋሚ እንዲካሄድ መጋቢት 3 ቀን 2007 ዓ.ም. የተጠራው ዘጠነኛው ጠቅላላ ጉባዔ ሳይሳካ ቀረ፡፡ ታኅሳስ 10 ቀን 2006 ዓ.ም.  በፍርድ ቤት ትዕዛዝ የዘጠነኛው ጠቅላላ ጉባዔ ውሳኔዎችና የአመራር አባላት ምርጫ እንዲሰረዝና ድጋሚ እንዲጣራ በተወነሰው መሠረት የተጠራው ጉባዔ ሳይካሄድ የቀረው፣ ጉባዔውን ለማካሄድ የሚያስችል ኮረም ባለመሟላቱ ነው፡፡ከ15 ሺሕ በላይ አባላት ያሉት ይህ ንግድ ምክር ቤት ለአባላቱ በሙሉ ጥሪ ያስተላለፈ ቢሆንም፣ በዕለቱ መገኘት የቻሉት ግን ከ400 የማይበልጡ በመሆናቸው ጠቅላላ ጉባዔው በድጋሚ እንዲጠራ ተወስኗል፡፡ ይህ ጠቅላላ ጉባዔ የተጠራው በፍርድ ቤት ውሳኔ መሠረት ንግድ ምክር ቤቱን እንዲመራ የተሰየመው ባለአደራ ቦርድ ነው፡፡ በንግድ ምክር ቤቱ ታሪክ ጠቅላላ ጉባዔ ኮረም ሳይሞላ ሲሰረዝ የመጀመርያው እንደሆነ፣ ክስተቱም የንግድ ምክር ቤቱ ጉዞ አሳሳቢ መሆኑን ያሳየ ነው ተብሏል፡፡ በተለይ ነባር አባላቱ ንግድ ምክር ቤታቸው ወዴት እየሄደ ነው? የሚል ጥያቄ እንዲያነሱ ያደርረጋቸው ሲሆን፣ የወደፊት ዕጣ ፈንታው እንዳሳሳባቸው እየገለጹ ነው፡፡መሙላት ያልቻለውን ኮረም አሟልቶ ጠቅላላ ጉባዔው መጋቢት 10 ቀን 2007 ዓ.ም. በድጋሚ እንዲካሄድ ተወስኗል፡፡ በምሥሉ ላይ ከግራ ወደ ቀኝ የአዲስ አበባ ከተማ ንግድ ቢሮ ኃላፊ አቶ ሺሰማ ገብረ ሥላሴ፣ የንግድ ሚኒስትር ዴኤታ አቶ ዓሊ ሲራጅ (የባለአደራ ቦርዱ ሰብሳቢ) እና የአዲስ አበባ ከተማ አስተዳደር ምክትል ከንቲባ አቶ አባተ ስጦታው ኮረም አለመሙላቱ በጉባዔ አስተባባሪው ሲነገራቸው፡፡ ሳይካሄድ በቀረው ጠቅላላ ጉባዔና በንግድ ምክር ቤቱ ወቅታዊ ጉዳዮች ዙሪያ የተሰናዳውን 